钦定古今图书集成/方舆汇编/职方典/第1491卷 > 《通志未载山川 府志》
## 钦定古今图书集成/方舆汇编/职方典/第1491卷 > 《通志未载山川 府志》

本府

奇鹤山　在城北二里。巍然特立，四面环拱，九华罗列，府主山也。

九华山　在城北一里。九峦并峙，嶂列于治后，府倚山也。

还浦山　：在城东二里。耸两峰，接九华，翼府城左。

紫薇山　在城东十里。自罗平白蜡山延袤至东南，突起五峰。三峰与府朝对。

烟光山　：在城南五里。自师宗、绿石山延亘而南，接紫薇，环峙府治。

吉输山　在城东五里，为些么徒蛮部落。龟山　距城四十里。雄起苍翠，上有真武庙。天马山　在城南十五里。水从硐出，树木蓊郁，崖有庵，山麓建香泉寺。

五峰山　：在城南三十里沼武甸。叠列五峰如掌，苍翠之极。

薖山　在城南三十里，幽人隐居之所。

阿卢洞　，在城西三里阿卢山。首起九峰，向东北，有窍为洞门。其中深邃敞豁，奇态万状，旁有小洞通泸源。

泸源洞　山别开一窍，洞口南向。知府张继孟榜曰“奇观” ，建有泸源寺。盖阿卢山有三洞，古称三洞连环。

罗和洞　，在城西二里。孤峰秀丽，奇石嵌空。左右有桃园，有道人唐姓者修行于此。石床石灶，光莹如镜。上建“桃笑庵。”

东华岭　高山流水，上有《东华寺》。

梅花坞　在府西三十里，有梅花数百株。九溪山　去府四十馀里，出山花有九处流水，名“九溪山。”